open-index/open-wikipedia-markdown huggingface dataset:
Fårikål

miniatura|300px|Un prato de fårikål, cos seus cachelos.

O **fårikål** é unha receita tradicional norueguesa, que consiste basicamente nun cocido de año e repolo.

## Preparación 
O fårikål é un cocido de pezas de año con óso, normalmente o lombo, con repolo, pementa negra e un pouco de fariña triga, que se fai durante varias horas nunha pota. A pementa non se bota directamente sobre o año, senón dentro dunha bolsiña, como se fose té. Sérvese con cachelos, cocidos á parte coas súas paras.

## O nome 
Fårikål significa literalmente "ovella no repolo". "Får" porén non é o termo máis usual en noruegués nin tampouco en nynorsk para chamarlles aos años ou ás ovellas, senón un termo dinamarqués, que se usa habitualmente en Noruega para as comidas e para frases feitas, como "sort får" (*ovella negra*).

## Costumes 
O fårikål é unha comida típica de comezos de outono, cando se matan os años dese ano. Algunha xente prefire a carne de ovella para este prato.

O fårikål era na súa orixe unha comida do Vestlandet, a zona máis occidental de Noruega, pero na actualidade pódese xantar por todo o país. En 1970 foi escollido como prato nacional noruegués por un programa de radio. O último martes de setembro está considerado como o día nacional do fårikål en Noruega.

## Ligazón externa 
Vídeo da súa preparación, en inglés
Nerik

**Nerik** foi unha cidade hitita ao nordeste de Hattusa.
Foi fundada na idade de bronce polos hatti e despois ocupada polos hititas. Foi cidade sagrada dedicada ao deus da tormenta, fillo de Wurusemu, a deusa solar de Arinna. En tempo dos hititas facíase periodicamente un festival.

Durante o reinado de Hantilis I a cidade foi atacada e destruída polas feroces tribos kaska do Ponto e como cidade permaneceu deshabitada por tres séculos. Recuperouse só como centro de culto ao deus das tormentas, pero nos ataques da época de Arnuwandas I, sobre o -1390, foi das máis afectadas. Nunha inscrición indícase

:"destruíron os ídolos dos deuses, saquearon o ouro, a prata, os obxectos de cultos, as copas de ouro e prata, as pedras preciosas, os obxectos de bronce e os atavíos e dividírono entre eles; tamén se repartiron aos sagrados sacerdotes, aos sacerdotes, ás sacerdotisas da nai do deus, aos sacerdotes de Gudu, aos músicos, aos cantantes, aos cociñeiros, pasteleiros, granxeiros e xardineiros e convertéronos nos seus serventes; repartíronse os rabaños e as ovellas, e entre eles repartíronse os campos de trigo, e as viñas utilizadas polas libacións; os kaskas quedaron con todo para eles";

despois engade

:"como os kaskas conquistaran a terra de Nerik para eles, nós habemos continuar enviando os rituais ao deus das tormentas de Nerik e aos deuses de Nerik, desde Hattusa, na cidade de Hakpis (Hakpiš), é dicir os pans, as libacións, os bois e as ovellas máis grandes".

Foi recuperada talvez en tempo de Muwatallis II, ou pouco despois da súa morte, en tempo de Mursilis III. O irmán de Muwatallis II, Hattusilis (despois Hattusilis III) foi quen conquistou a cidade e derrotou aos kaskas, devolvendo alí o culto ao deus das tormentas que se facía en Hakpis. A cidade foi incluída no reino de Hakpis. O intento de Mursilis III de arrebatar Nerik e Hakpis ao seu tío Hattusilis provocou a revolta do devandito, que acabou co seu ascenso ao trono.

A cidade desapareceu despois do -1185.

Segundo Matthews & Glatz estaría situada ao leste da confluencia do río Devrez co Kizilirmak, no distrito de Vezirköprü, na provincia de Samsun.
## Notas
Serisa

**Serisa** foi unha cidade do Imperio Hitita, ao norte de Hattusa, que foi saqueada polos kaskas despois do -1400 baixo o reinado de Arnuwandas I.
Relixión hitita

A **relixión hitita** era a relixión dos hititas.

Tiña numerosos deuses ademais dos que importaba doutras culturas, (influencia salientábel tiveron os hurritas) . O deus máis importante era o do trono e a chuvia. O rei era o sacerdote supremo, e encargábase dos asuntos relixiosos principais.

As taboíñas de Hattusa deron bastante información sobre a relixión hitita e os seus deuses, os principais dos cales serían Taru (das tormentas), Silinkatti ou Wurunkatti (da guerra), a deusa Wurusemu (tutelar da cidade de Arinna), Elkunirsa e Aserdus, entre as consideradas hatti, e Teshub, Hebat, Kumarbi e Sausga entre as de orixe hurrita. Os principais centros de culto serían Samuha, Arinna e Uda, pero houbo moitos máis. Descubriuse un santuario rupestre en Yazilikaya e hai outros.

Facíanse ofrendas aos deuses e sacrificábanse animais. Nas estacións facíanse festivais relixiosos.
Vanir

Na mitoloxía nórdica, os **Vanir** (tamén chamados **Vanes**) son deuses da fecundidade e riqueza, en contraposición aos Æsir. Son moi populares entre os labregos. Son divindades pacíficas, de forte caracterización sexual e gran cohesión de grupo.

Ao principio dos tempos, houbo unha guerra entre Ases e Vanes, pero acabaron reconciliándose, tras o correspondinte intercambio de reféns, para asegurarse a boa vontade da outra parte. Crese que, en realidade, esta suposta guerra entre ambos os grupos de deuses da mitoloxía escandinava correspóndese en realidade ao recordo vago e mitificado dun posible conflito relixioso ocorrido no pasado entre os grupos humanos que xa habitaban a península escandinava, coa súa propia relixión (da que os vanes serían o seu último vestixio), e os recentemente chegados xermanos, de marcada relixión indoeuropea.

Os Vanes máis famosos son Njord, o pai dos deuses Vanir e deus do mar, Freyr, deus da fertilidade, e Freia, a deusa do amor e da sexualidade, que viven como reféns entre os Æsir, así como os Ases Hœnir e Mimir son reféns dos Vanes.
## Véxase tamén
Njord

Na mitoloxía nórdica, **Njord** ou **Njörðr** é un dos Vanir e o deus da terra fértil e da costa mariña, así tamén como o da náutica e a navegación.

Njord é o esposo de Skaði e pai de Frey e Freia. A súa nai foi, de acordo coa Heimskringla, a súa propia irmá e amante. Aparentemente, os Vanir, a diferenza dos Æsir, tiñan o costume do matrimonio consanguíneo. O nome da súa irmá pode que sexa tamén Njord, de acordo coa reconstrución do nome da deusa teutónica que Tácito traduciu ao latín como *Nerthus* (= Njörðr). Dise que a súa morada é Noatún *navío-pobo*. Njord é tamén un deus relacionado estreitamente coa fertilidade, como o son todos os Vanir en xeral.

Njord e os seus fillos uníronse aos Æsir como reféns dos Vanir despois da guerra entre ambos os bandos. Tales reféns son considerados parte da familia da aristocracia e líderes lexítimos, pero non son libres de partir para asegurar os intereses mutuos do tratado de paz.

## Véxase tamén 
### Outros artigos 
* Lista de deuses xermánicos
Bragi

**Bragi** é unha deidade do panteón nórdico, fillo de Odín e a xigante Gunnlod (ou de Odín e Frigg segundo outras versións). É o deus da poesía e os bardos, era o poeta persoal de Odín e tamén era un dos Ases máis sabios; foi o primeiro que soubo versificar e o que mellor o fixo. Dende entón, ás persoas que sobresaían na arte da poesía, alcumábaselles Bragi. Tamén é coñecido como o deus da barba oblicua.

Bragi é o encargado no Valhalla de entregar a copa de benvida aos recentemente chegados e de acollelos con palabras corteses, ademais el ameniza o Valhalla recitando versos.

É o esposo de Iðunn, unha das deusas máis importantes do panteón nórdico, pois posúe as mazás da mocidade, que son de grande importancia para Asgard, xa que os Ases deben tomar este froito para non envellecer.miniatura|Bragi cun arpa|centro
## Véxase tamén 
### Outros artigos 
* Lista de deuses xermánicos
Jotun

Os **Jotuns** na mitoloxía nórdica son os xigantes, unha raza mitolóxica con forza sobrehumana, descritos como a oposición aos deuses, a pesar de que frecuentemente se mesturaban ou incluso casaban con eles, tal como sucede con Æsir e Vanir. A súa fortaleza é coñecida como Utgard, e está situada no Jotunheim, un dos nove mundos na cosmoloxía nórdica, separado de Midgard, o mundo dos homes, por altas montañas e densos bosques. Cando viven noutro mundo que no sexa o seu, parecen preferir covas e lugares escuros.[miniatura|Ilustración dos xigantes [Fafnir|Fafner e Fasolt feita por Arthur Rackham para o *Der Ring des Nibelungen* de Richard Wagner.|centro]]
Iðunn

**Iðunn** era, na mitoloxía nórdica, unha das deusas. De acordo coa Edda prosaica era a gardiá das mazás que permitían aos Æsir manterse eternamente mozos. Era a esposa de Bragi, deus da poesía. Ás veces chámaselle tamén **Idun**, **Iduna**, **Idunna**, **Idunn**, **Ithun** ou **Ithunn**.[miniatura|Iðunn e o seu esposo [Bragi.|esquerda]]Como é relatado en Haustlöng, Iðunn foi unha vez abducida coas súas mazás polo Jotun Þjazi, que usou a Loki como vítima para atraer a Iðunn fóra de Asgard. Durante a súa ausencia, os Æsir comezaron a envellecer sen a calidade rexuvenecedora das súas mazás, provocando que presionaran a Loki para que a rescatara. Tomando prestada a pel de falcón de Freia, recuperou a Iðunn de Þrymheim, transformándoa nunha noz para o voo de regreso. Þjazi, enfadado, perseguiunos na forma dunha aguia, pero foi derrotado cando as súas ás arderon por unha fogueira creada polos Æsir.

## Véxase tamén 
### Outros artigos 
* Lista de deuses xermánicos
Jotunheim

miniatura|300px|Xigante Skrymir e Thor de Louis Huard
**Jotunheim** é o mundo dos xigantes (Jotuns) na mitoloxía nórdica. Dende aquí ameazan aos humanos de Midgard e aos deuses de Asgard (dos cales están separados polo río Iving). A cidade principal de Jotunheim é Utgard. Gastropnir, fogar de Menglad, e Thrymheim, fogar de Thiazi, estaban localizadas en Jotunheim, que era gobernado polo rei Thrym. Glæsisvellir era o lugar dentro do Jotunheim onde vivía o xigante Gudmund, pai de Höfund.
Heimdall

**Heimdall** é o deus da luz na mitoloxía nórdica. Era fillo de Odín e de nove xigantas que o nutriron con sangue de xabarín.[miniatura|Heimdallr dando o don dos deuses para a humanidade (1907) de [Nils Asplund|esquerda]]Posuía unha vista aguda, un fino oído e podía estar sen durmir varios días, pero en cambio non podía falar. A súa percepción era tan extraordinaria que escoitaba medrar a herba, razón pola cal foi designado gardián da morada dos deuses (Asgard) e da ponte que a ela conducía (o arco da vella chamado Bifröst). Cunha trompeta chamada Giallarhorn, que Odín lle regalou, anunciou o combate entre deuses e xigantes, despois do cal viu a fin do mundo. Heimdall interveu na loita, na que foi morto polo deus maligno Loki. Unha tradición nórdica di que descendeu á terra e procreou en tres mulleres as tres liñaxes (castas): príncipes, súbditos e servos.

## Véxase tamén 
### Outros artigos 
* Lista de deuses xermánicos
Economía do Perú

A **economía do Perú** é un reflexo da súa variada xeografía: un litoral árido, a Cordilleira dos Andes máis ao interior, e a selva Amazónica que se estende ata a fronteira con Colombia e o Brasil. O país ten abundantes recursos mineraIs nas rexións de montaña, e o seu litoral é rico en peixe. Tradicionalmente, o país baseouse tradicionalmente na explotación, procesamento e exportación de recursos naturais, principalmente mineiros, agrícolas e pesqueiros. No entanto, nos últimos anos obsérvase unha moi importante diversificación e un notable crecemento en sectores como agroindustria, servizos e industrias lixeiras, con importante valor agregado.

A maioría dos peruanos vivían da explotación, transformación e exportación dos recursos naturais, da agricultura e dos servizos. As políticas de industrialización realizados nas décadas de 1950, 1960 e sobre todo a de 1970, baseados na substitución de importacións, tiveron un efecto pouco notable. A forte crise económica de finais dos 80, agudizou aínda máis os problemas, ata a aplicación dunha drástica política de apertura neoliberal e corrección das contas fiscais na década de 1990, o cal permitiu o crecemento económico do país.

Logo de máis de 15 anos de aplicación de devanditas medidas económicas, e fronte a unha economía mundial en expansión, empezaron a aparecer resultados positivos apoiados pola conxuntura internacional, pero tamén por un adecuado ordenamento nas contas internas: a economía creceu máis de 4% ao ano entre o 2002 e o 2006, cunha taxa de cambio estable e unha baixa inflación. O crecemento acadou o 9 % ao ano entre o 2007 e 2008, axudado por álzaa dos prezos internacionais dos metais e as agresivas políticas de liberalización. As exportacións fixérono en máis de 27 % chegando a 31 500 millóns de dólares, o investimento privado e pública alcanzou o 21 % do PIB, as reservas internacionais netas (incluído o ouro) chegaron aos 35 131 millóns de dólares, os ingresos do Estado por recadación de impostos aumentaron en 33 %, a débeda respecto ao PIB reduciuse fortemente do 50 % o 2000 ao 24 % o 2008, e o orzamento nacional creceu en 50 % nos últimos cinco anos, ata chegar aos US$32,500 millóns. Con todo, o 2009 houbo unha caída do crecemento do 1 %, como resultado da recesión mundial. O rápido crecemento do país axudou a reducir en 15% a pobreza desde o 2002, a pesar do desemprego permanecer alto.

## Notas
Ymir

Na mitoloxía escandinava **Ymir** é o pai dos xigantes, o primeiro ser vivente que existiu. Os xigantes naceron da súa suor. Ao principio dos tempos, cando repousaba, dous seres vivos, home e muller, formáranse na suor da súa axila esquerda; asemade, os seus pés xuntos formaran un neno. Esta foi a primeira xeración dos xigantes. Os xigantes, ao seren anteriores aos deuses, non deixan nunca de ameazaren o seu imperio. A Ymir déronlle morte os fillos de Bor (Odín, Vili e Ve), nacidos da auga e da vaca Audhumla. Do seu corpo brotou un inmenso río de sangue, o bastante abundante como para encher o que quedaba do abismo orixinario. No océano de sangue pereceu toda a descendencia do xigante. Porén, un dos fillos escapou á morte, aferrado coa súa muller a unha débil barca. Esta parella bastou para xerar unha nova xeración, e a raza dos xigantes renaceu do desastre.
Midgard

[350px|dereita|miniatura|As runas **a:miþkarþi** do [Lingua nórdica antiga|antigo nórdico *à Miðgarði* significa "en Midgard" - "na Terra Media", na Pedra de Fyrby (Sö 56) en Condado de Södermanland, Suecia.]]
Na mitoloxía nórdica **Midgard** foi unha das construcións efectuadas polos deuses (Odín e os seus irmáns: Vili e Ve) trala guerra contra os xigantes do xeo.

## Lenda 
Trala batalla, Odín e os seus irmáns tomaron o cadáver do xigante Ymir e levárono ao grande abismo para comezaren a creación dun mundo habitable. Así, coa súa pel crearon a terra, co seu sangue e suor os océanos, cos seus osos as rochas e as montañas, co seu vello a vexetación, cos seus dentes os acantilados, onde tamén colocaron as cellas do xigante para faceren de fronteira co mar. Para concluíren a obra os deuses pensaron pechar este mundo coa bóveda cranial do derrotado encargando a catro ananos a súa subxección. Estes chamábanse Nordri, Sudri, Austri e Westri, e simbolizaban os catro puntos cardinais. Ao colocaren a bóveda do ceo co cranio do vencido, os seus miolos espalláronse polo ar dando lugar ás nubes.

Porén, aínda este novo territorio estaba escuro, así que os deuses decidiron ir a Muspells para roubaren as faíscas da espada de Surtr. Coas dúas máis grandes crearon o Sol e a Lúa, e co resto as estrelas. O Sol e a Lúa foron colocadas sobre dous carros que xirarían sen pararen sobre Midgard, alternándose no firmamento para crearen o día e a noite. Para manteren vivo o xiro perpetuo das carrozas fixeron que os lobos Skoll e Hati as perseguisen, tratando de alcanzalas sen conseguilo, salvo en ocasións excepcionais, cando se producen as eclipses. Os dous lobos simbolizaban a "repulsión" e o "odio" respectivamente. A carroza do sol era tirada polo branco corcel Skin, que co seu trotar producía a brillante luz do día, mentres que a outra carruaxe era tirada por Hrim, cabalo negro que ao seu paso producía o orballo e máis o carazo.

Unha vez que os deuses contemplaron a súa obra, tan só engadiron as estacións de inverno e verán e pensaron que estaba lista para recibir os primeiros humanos.

Tamén é coñecida co nome de *Xardín Central* e é a terra onde habitan os humanos.
Auðumbla

Na mitoloxía escandinava **Auðumbla** (tamén **Audhumbla**, **Auðhumbla** ou **Audumbla**) é a vaca primixenia. A diferenza doutros nomes escandinavos, o nome Audhumla non está descifrado, e as fontes tampouco proporcionan datos sobre a súa orixe, pero asúmese que iniciou a súa existencia durante os inicios do tempo por medio do xeo derretido de Niflheim en Ginnungagap, do mesmo xeito que Ymir. Viviu do xeo do Niflheim, lambendo anacos de sal e lazada mentres o xeo derretíase ao contacto co aire quente de Muspelheim. O xigante de xeo Ymir viviu do leite de Audhumla.

Ao lamber o xeo, revelouse a forma dun home baixo o mesmo, ao que finalmente liberou. Este foi o deus Buri que despois procreou a Bor, pai de Odín, Vili e Ve.
Econofísica

A **econofísica** é un novedoso campo de investigación científica que aplica teorías e métodos, originalmente desenvolvidos por físicos, para entender e resolver problemas na Economía e, especialmente, aqueles que involucran aspectos estocásticos e de Dinámica non lineal.

Exemplos de econofísica inclúen o uso da teoría da Percolación para explicar flutuacións nos mercados, o uso de modelos de infarto cardíaco, criticalidade autorganizada e dinámica de placas tectónicas para explicar as caídas nas bolsas de valores. A Econofísica preocúpase por explicar fenómenos de escalamiento e autosemellantes como as leis de potencias na distribución da riqueza. Outro problema da Econofísica é o estudo da existencia de caos determinista nos patróns de transaccións económicas e os seus horizontes de predición temporal.

A econofísica xurdiu como tal nos anos 1990, principalmente na contorna do prestixiado Instituto Santa Fe de Novo México, que se especializa no estudo dos Sistemas complexos. Un dos principais exponentes da Econofísica é Brian Arthur, quen cruñou o termo economía adaptativa para denominar sistemas económicos formados por un número grande de axentes que realizan transaccións de tipo económico. O mellor exemplo coñécese como o problema do bar "O Farol". Aparentemente, foi Eugene Stanley, profesor de física da Universidade de Boston, o primeiro en chamar así a esta disciplina.

É importante mencionar que a Econofísica contrapónse en métodos e filosofía á economía clásica, baséandose en fundamentos teóricos derivados da termodinámica do equilibrio en troques de estudos sociais directos.

Unha rama de estudo emparentada coa Econofísica é a Sociofísica que estuda fenómenos sociais desde a óptica dos Sistemas complexos e a Dinámica non lineal.

## Bibliografía 
* Ricardo Mansilla. Introdución a la econofísica. Ed Equipo Sirus, Madrid España, 2003.
* Brian Arthur. The Economy as an Evolving Complex System II. Editado (con S. Durlauf e D. Lane), Addison-Wesley, 1997. (A introdución está dispoñible en liña aquí)
* Rosario Mantegna e Eugene Stanley. An Introduction to Econophysics Correlations and Complexity in Finance.Cambridge, England: Cambridge University Press, 2000.
* Sitabhra Sinha, Arnab Chatterjee, Anirban Chakraborti, Bikas K Chakrabarti, Econophysics: An Introduction, Wiley-VCH, 2010.
* Hagen Kleinert, *Path Integrals in Quantum Mechanics, Statistics, Polymer Physics, and Financial Markets*, 3th edition, World Scientific (Singapore, 2004)(Dispoñible en liña aquí)

## Ligazóns externas 
* Brian Arthur no Instituto Santa Fe
* econophysics.org
* Econophysics Forum 
* moneyscience.org
Leis de Kirchhoff

As **Leis (ou Lemas) de Kirchhoff** foron formuladas por Gustav Kirchhoff no ano 1845, mentres aínda era un estudante. Empreganse moito en enxeñería eléctrica para obter os valores de intensidade de corrente e potencial en cada punto dun circuíto eléctrico. Xorden da aplicación da lei de conservación da enerxía.

En circuítos complexos, así coma en aproximacións de circuítos dinámicos, pódense aplicar empregando un algoritmo sistemático, sinxelamente programable en sistemas de cálculo informatizado mediante matrices, así coma aproximacións de circuítos dinámicos.

## Definicións 
* Para o seu enunciado é necesario previamente definir os conceptos de malla e de nodo:
* *Malla ou lazo* é o circuíto que resulta de percorrer o esquema eléctrico nun mesmo sentido regresando ao punto de partida, pero sen pasar dúas veces pola mesma rama.
* *Nó ou nodo* é o punto onde concorren varias ramas dun circuíto. O sentido das correntes é arbitrario e debe asignarse previamente ao planteo do problema.
* *Rama* é o fragmento de circuíto eléctrico comprendido entre dous nodos.

## Enunciado das Leis 
### Lei dos nós ou lei de correntes de Kirchhoff 
250px|miniatura|1a. Lei de circuíto de Kirchhoff
(**KCL** - Kirchhoff's Current Law - nas súas siglas en inglés ou LCK, lei de corrente de Kichhoff, en galego)

:*En todo nó, onde a densidade da carga non varíe nun instante de tempo, a suma de correntes entrantes é igual á suma de correntes saíntes*.
Un enunciado alternativo é:
::*en todo nó a suma alxébrica de correntes debe ser 0.*

:\sum_{k=1}^n I_k = I_1 + I_2 + \dots + I_n = 0 

### Lei das mallas ou lei de tensións de Kirchhoff 
 250px|miniatura|2a. Lei de circuíto de Kirchhoff
(**KVL** - Kirchhoff's Voltage Law - nas súas siglas en inglés ou LVK, Lei de voltaxe de Kirchhoff en galego)

: *En toda malla a suma de tódalas caídas de tensión é igual á suma de tódalas forzas electromotrices*.

Un enunciado alternativo é: 
: *en toda malla a suma alxébrica das diferenzas de potencial eléctrico debe ser cero.*

:\sum_{k=1}^n V_k = 0
Pombal (edificio)

[miniatura|Pombal en [Lira, Carnota.]]
miniatura|Interior dun pombal en ruínas
Un **pombal** (do latín *palumbalem*, derivado á súa vez de *palumbam*, pomba) é unha construción rural para a cría de pombas. En xeral, é un raro complemento da vivenda rural, xa que por mor do seu custo e escaseza de rendibilidade, só aparece nas leiras pertencentes ós pazos, ás casas reitorais ou ás casas grandes de campesiños acomodados.

É unha construción que pode adoptar diversos xeitos: en Galiza na meirande parte dos casos é un corpo cilíndrico cun raio de preto de dous metros e unha altura aproximadamente igual ó seu diámetro. A súa cuberta pode ser cónica ou chan, a xeito de ferradura, e inclinada a unha auga. Adoita estar construído con cachotería vista ou revocada, con varias entradas para as pombas, unha cornixa para que estas engalen e unha porta de acceso para as persoas. No seu interior dispóñense os niños formando parte do paramento do muro de pedra.

## Galería de imaxes 

Ficheiro:Pombal no Mosteiro de Carboeiro, 04 Ene 09.jpg|Pombal no Mosteiro de Carboeiro
Ficheiro:Pombal Santiago Galicia.jpg|Santiago de Compostela
Ficheiro:Pombal, Melón, Galiza.jpg|Melón
Ficheiro:Pombal en Cabrais, Ribasieira, Porto do Son.jpg|Cabrais, Ribasieira, Porto do Son

## Véxase tamén 
### Bibliografía 
*
Pedrafita, O Corgo

**Pedrafita** é unha parroquia do concello lugués do Corgo. En 2011 segundo o IGE tiña 64 habitantes (32 homes e 32 mulleres). Dista dous quilómetros da capital do concello.

## Situación 
As comunicacións realízanse principalmente pola estrada comarcal que vai dende a N-VI cara a Adai e por unha serie de camiños secundarios que unen Pedrafita coas poboacións veciñas. En canto ós usos do solo, conviven as praderías coa masa forestal (piñeiro, carballo, castiro...). Tamén se atopan con terreos dedicados a outros cultivos (millo, pataca, trigo, nabos...) xunto con pequenas hortas.

En canto á rede fluvial, o río principal é o Chamoso, xunto cunha pequena serie de regatos.

## Poboación 
A poboación é maioritariamente maior, coma en todo o rural de Galicia. A actividade económica predominante é a gandería, que convive coa agricultura, esta última para o consumo familiar e alimentación do gando. Debido a súa proximidade a Lugo moita xente desprázase á capital da provincia para traballar, sobre todo a xente nova xa que non quere seguir coa actividade agrícola.

## Patrimonio 
Pedrafita ten restos arqueolóxicos (tumbas antropomorfas) e con arquitectura relixiosa (a igrexa e a Capela das Virtudes). Tamén se atopa nesta poboación un pazo (pazo de Ulloa) e o seu antigo colexio (agora funciona como centro de reunión). A arquitectura civil é de casas de pedra que conviven con outras de nova construción (ladrillo).

## Festas 
En Pedrafita celébranse dúas festividades locais ó longo do ano: San Miguel, o 29 de setembro e a Ascención, en maio.

## Galería de imaxes 

Ficheiro:FitoCapelaPedrafita.jpg|Fito da vía romana XIX
Ficheiro:IgrexaPedrafita.jpg|Igrexa parroquial

## Lugares e parroquias 
### Lugares de Pedrafita 
### Parroquias do Corgo 
## Notas 
## Véxase tamén 
### Outros artigos 
* Lugares do Corgo
Francisco Armero Peñaranda

**Francisco Armero Peñaranda**, nado o 3 de maio de 1804 en Fuentes de Andalucía (Sevilla) e finado en 1867, foi un mariño e político español.

## Traxectoria 
Ingresou na carreira militar como guardiamarina. Tivo unha destacada participación na Primeira guerra carlista, na que se distinguiu no Sitio de Bilbao. En 1844 foi nomeado Ministro da Mariña, Gobernación e Comercio, cargo que, até 1847, ocupou ao mesmo tempo que o de Capitán xeneral de Madrid. Chegou a ser Presidente do Consello de Ministros entre 1857 e 1858 e foille concedido o título de *Marqués del Nervión*.

## Véxase tamén 
### Outros artigos 
* Lista de presidentes de España
Aga

miniatura|Aga xanízaro
O **aga** ou **agá** era o título que recibían no Imperio Otomán os altos dignatarios e algúns altos oficiais do exército como os comandantes dos diferentes servizos do exército, tamén o recibían algúns de pequenas unidades militares. Utilizábase despois do nome persoal.

## Notas
Lorenzo Arrazola

**Lorenzo Arrazola García**, nado en Checa (provincia de Guadalajara) o 10 de agosto de 1797 e finado en Madrid o 23 de febreiro de 1873, foi un político, avogado, xuíz e catedrático español.

## Traxectoria 
De orixe humilde, cursou estudos de latín, francés, retórica e xeografía grazas á axuda dun tío seu, corrixidor da vila de Benavente. Seguiu os seus estudos de Filosofía e Teoloxía no Seminario de Valderas. A continuación loitou na guerra da independencia, en terras de Galicia. Tras rematar a guerra pasou a estudar Xurisprudencia na Universidade de Valladolid, na que se doutorou e obtivo unha cátedra, chegando a ser o seu reitor.

Presentouse as eleccións de 1835, con 38 anos, sendo elixido procurador e en 1837 foi tamén designado deputado a Cortes por Valladolid, deixando a un lado a avogacía e a ensinanza na universidade. Os seus principios ideolóxicos asentáronse, dende o primeiro momento no Partido Moderado.

Foi ministro de Estado e despois Presidente do Consello de Ministros, sendo retirado deste cargo poucos días despois de chegar ao posto. Tamén foi xuíz privativo da Canle de Castela (1835) e presidiu o Supremo Tribunal de Graza e Xustiza. Desde o 23 de decembro de 1848 foi senador vitalicio, ata 1868. En 1872 presentouse ao Senado pola provincia de Burgos, acadando a acta o 4 de maio deste ano.

Publicou a *Enciclopedia Española de Derecho y Administración*.

## Notas 
## Outras referencias 
### Bibliografía 
*
José Gutiérrez de la Concha

**José Gutiérrez de la Concha** *Marqués de la Habana*, nado en Córdoba (Arxentina) o 4 de xuño de 1809 e finado en Madrid o 5 de novembro de 1895, foi un político e militar español.

## Traxectoria 
Naceu en Córdoba de Tucumán, Arxentina, entón colonia española. O triunfo dos independentistas americanos fixo que volvese a España en 1814.

Iniciou a súa carreira política como Deputado a Cortes polo distrito de Logroño en 1845, e Vicepresidente do Congreso dos Deputados en 1847. Entrementres foi o sufocador dos Mártires de Carral, a Revolución de 1846 en Galicia. Foi Ministro interino de Ultramar e de Mariña en 1864 e Ministro da Guerra en 1865, así como Presidente do Consello de Ministros no reinado de Isabel II. Ademais foi Ministro da Guerra e interino da Mariña, nos momentos previos á revolución de 1868, o que lle supuxo o exilio durante o Sexenio Revolucionario.

Despois do golpe de estado do Xeneral Pavía reintegrouse na vida política e en 1877 foi nomeado senador vitalicio. Cerrou a súa carreira política dentro do Partido Liberal Fusionista chegando a ser Presidente do Senado en tres ocasións (1881 - 1883 e 1886-1891, e 1893-1894).

## Véxase tamén 
### Outros artigos 
* Lista de presidentes de España
* Lista de presidentes do Senado de España
Partido Nacional de los Trabajadores

O **Partido Nacional de los Trabajadores** (**PNT**) é un partido español de extrema dereita fundado en 1993 e dirixido por Miguel Murcia.
A política do PNT baséase no endurecemento das penas para os delincuentes, na pena de morte para os terroristas, na oposición a recibir máis inmigración, na defensa da unidade de España, na oposición aos matrimonios homosexuais e na oposición ao capital.

No ano 2000 participou na Plataforma España 2000. O PNT presentouse ás eleccións xerais de 2004 na rexión de Murcia e tivo 379 votos (0.05%).

## Véxase tamén 
### Ligazóns externas 
*PNT
Alejandro Mon y Menéndez

**Alejandro Mon y Menéndez**, nado en Oviedo o 26 de febreiro de 1801 e finado na mesma cidade o 1 de novembro de 1882, foi un político e xurista español, ministro de Facenda en varios períodos, presidente do Congreso dos Deputados en 1862 e presidente do Consello de Ministros de España en 1864.

## Traxectoria 
Cursou os estudos de Dereito na Universidade de Oviedo. Inquedo pola actividade política, foi Vicepresidente das Cortes Xerais e durante a Rexencia de María Cristina foi nomeado Ministro de Facenda dende 1837 até 1838 e de novo con Narváez entre 1844 e 1846 durante o cal soporta a grave crise económica da Facenda Pública como consecuencia da Primeira Guerra Carlista. Por un breve lapso de tempo deixa o Ministerio, até que volve a ser nomeado por Francisco Javier de Istúriz até o 1847 derante a Década Moderada do reinado de Isabel II. En 1849 e 1857 volve a ser Ministro de Facenda por curtos períodos de tempo.

Despois de ser embaixador de España en Roma e París rexeitará as ofertas para volver á vida política activa até que o 1 de marzo de 1864 é nomeado Presidente do Consello de Ministros substituíndo a Lorenzo Arrazola no período de crise da Unión Liberal e que soamente duraría seis meses até o 16 de setembro de 1864, aínda que para a súa fama quedou a incorporación por primeira vez dunha das figuras máis influentes na vida política española tras a restauración borbónica como foi Antonio Cánovas del Castillo.

Despois da revolución de 1868 separouse da vida política de maneira definitiva, aínda que foi nomeado Senador vitalicio en 1876.

## O gran reformador do XIX 
O seu papel no&nbsp;ministerio de Facenda&nbsp;é lembrado como o máis relevante de todo o século XIX español pois coa chamada *Reforma Mon-Santillán* (por Ramón Santillán) colocou a España entre os países de referencia nesa materia por mor da simplificación e modernización que levou a cabo no sistema tributario. Tamén é moi celebrado por promover a modernización da economía española pola súa aposta polos camiños de ferro e as industrais transformadoras.

Porén, hai autores, para os que o seu papel reformador supera o campo facendístico para ser o reformador das políticas económicas: a fiscal (1845), a monetaria e bancaria (1849) e a comercial co arancel de 1849.

## Notas 
## Véxase tamén 
### Outros artigos 
* Lista de presidentes do Congreso dos Deputados
* Lista de presidentes de España

### Bibliografía 
* Comín, Francisco; Martín Aceña, Pablo; Vallejo Pousada, Rafael (2006). "Alejandro Mon, un reformador económico". *La Hacienda por sus ministros: la etapa liberal de 1845 a 1899*. Zaragoza: Prensas universitarias de Zaragoza. pp.&nbsp;57–85. ISBN 84-7733-779-9.
* Urquijo y Goitia, José Ramón (2008). *Gobiernos y ministros españoles en la Edad Contemporánea* (2ª ed.). Madrid: CSIC. ISBN 978-84-00-08737-1.
Ve

**Ve** era un dos Æsir e fillo de Bestla e Bor na mitoloxía nórdica. Os seus irmáns eran Vili e Odín. Era coñecido por darlle á humanidade o poder de falar e o dos sentidos externos. De acordo con Loki, en Lokasenna, tiña un amorío coa esposa de Odín, Frigg.

Na Völuspá, na creación do primeiro home (Ask) e muller (Embla), Hœnir e Lóðurr axudaron a Odín. En Gylfaginning, estes son substituídos por Vili e Ve. Como Snorri coñecía a Völuspá, e é moi probable que Lóðurr fose outro nome para Ve.

## Véxase tamén 
### Outros artigos 
* Lista de deuses xermánicos
Francis Fukuyama

**Francis Fukuyama**, nado o 27 de outubro de 1952 en Chicago, é un economista político e politicólogo norteamericano.

## Traxectoria 
É coñecido sobre todo polo seu libro *The End of History and the Last Man* (1992) no cal argumentaba que a fin da guerra fría suporía a fin da evolución da historia co triunfo da democracia liberal. Fukuyama foi un dos grandes ideólogos do neoconservadorismo norteamericano pero sentiuse defraudado polo que considera exceso de militarismo na política exterior norteamericana, desaprobando a invasión de Iraq de 2003 tal como se fixo.
Xavier

**Xavier** é un nome propio masculino galego. Esta forma escrita tamén é común co catalán, co portugués e co francés. A súa orixe é o éuscaro *exa* (casa no dialecto navarro, *etxe* en batúa) e *berri* (nova). En galego tamén ten a variante **Xabier**. e 1.179 co nome Xabier, cunha media de idade de 19,9 anos.

## Uso do nome 
O nome adoptouno Francisco de Jasso do castelo de Xabierre, próximo a Pamplona. Pola súa importancia dentro da Igrexa católica o nome estendeuse por boa parte dos países de tradición católica.

## Outras linguas
*Aragonés: Chabier
*Asturiano: Xabel, Xabiel
*Alemán: Xaver
*Asturiano: Xabel
*Castelán: Javier
*Catalán: Xavier
*Checo: Xaver
*Éuscaro: Xabier, Etxeberri
*Francés: Xavier
*Inglés: Xavier 
*Italiano: Saverio
*Irlandés: Savy
*Latín: Xaverius
*Portugués: Xavier
*Polaco: Ksawery

## Notas 
## Véxase tamén
### Outros artigos
*Lista de nomes masculinos en galego
*Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Agalactia contaxiosa

A **agalactia contaxiosa** é unha mamite que afecta a cabras e ovellas, causada polo *Mycoplasma agalactiae*. Coñécese desde o século XIX e afecta aos países da cunca mediterránea, Rusia e outros países (India e Paquistán). A enfermidade caracterízase pola atrofia na glándula mamaria, aparición de conxuntivite e artrite, cunha mortalidade entre os exemplares afectados que pode chegar o 20%.
Kannonkoski

**Kannonkoski** é un concello de Finlandia, situado na provincia de Finlandia Central. A súa superficie é de 550.93&nbsp;km², inclúe 102.22&nbsp;km² de auga xa que lle pertence o sur do lago Kivijärvi, a poboación é de 1.634 habitantes. É un municipio oficialmente unilingüe en finés creado en 1934 pola unión de territorios que pertencían a Kivijärvi e Viitasaari. Neste municipio naceu o piloto de rallyes Mikko Hirvonen.

## Notas 
## Véxase tamén 
### Ligazóns externas 
* Sitio web oficial
Asubión común

O **asubión común** (*Mareca penelope*) é unha ave da orde dos anseriformes e da familia dos anátidos.

## Descrición 
Os asubións miden entre 41 e 51&nbsp;cm, teñen unha envergadura de ás de 75 a 86 e pesan de 500 a 900 gramos. A plumaxe reprodutora dos machos é agrisada, coa área da barriga branca ou crema. As ás amosan unha banda branca. A cabeza é moi característica, marrón, cunha mancha branca na testa que lles chega ata a base do bico, que é gris coa punta negra. As femias teñen unha coloración discreta, de tons acastañados. A cor das patas en ambos os sexos vai do castaño escuro ata tons case negros.

Están activos de día, no crepúsculo e pola noite. A estrutura dos seus ollos, cunha capa posterior que reflicte a luz, permítelles ver sorprendentemente ben pola noite. Son aves sociais, que se moven sempre en grupos grandes.

## Distribución 
miniatura|300px|Macho coa plumaxe reprodutora (*Anas penelope*)
Os asubión crían no norte de Europa, norte de Asia e parcialmente no norte de Norteamérica. Viven en lagos e estanques con vexetación abundante e, ocasionalmente, vense tamén en ríos de curso lento. A comezos do inverno emigran cara ó sur, para pasa-lo inverno no centro e sur de Europa, onde se poden ver tamén en terras de cultivo, o que causa en ocasións problemas cos agricultores.
 
## Alimentación 
Son aves vexetarianas estritas, que se alimentan tanto de plantas acuáticas coma terrestres. Precisan comer entre 300 e 400 g de vexetais ó día, polo que dedican ata 15 horas diarias a buscar alimento.
 
## Reprodución 
Os asubións maduran sexualmente cando teñen uns dous anos. As parellas fórmanse, en xeral, pouco despois de acaba-lo inverno. A reprodución ten lugar entre maio e xullo. Fan os niños no chan, agachados entre a vexetación da beira da auga, e cóbrenos cunha capa de penuxe. As femias poñen de 4 a 9 ovos, duns 50&nbsp;mm de lonxitude, que precisan uns 24 días de incubación. Os polos son capaces de voaren cando teñen uns 45 días.

## Galería de imaxes 

Ficheiro:Anas penelope beijing.jpg|Abril de 2005
Ficheiro:Anas_penelope_001.jpg|Novembro de 2005 en Yokohama, Xapón
Ficheiro:Haapanat.jpg|Maio de 2003
Mareca penelope MHNT.ZOO.2010.11.29.3.jpg |Museum specimen 

## Notas 
## Véxase tamén 
### Bibliografía 
* Chuck Hagner: *Guide to ducks and geese.* Stackpole, Mechanicsburg 2006. ISBN 0-8117-3344-0
* P. W. Mayhew: *The feeding ecology and behaviour of wigeon (Anas penelope).* Glasgow 1985.
* Hendrik Brunckhorst: *Ökologie und Energetik der Pfeifente (Anas penelope L. 1758) im schleswig-holsteinischen Wattenmeer.* Kovac, Hamburg 1996. ISBN 3-86064-454-8

### Ligazóns externas 
* Videos Sobre o asubión en Internet Bird Collection
* [O asubión na "Lista vermella de especies ameazadas" da IUCN(https://gl.wikipedia.org/wiki/Uni%C3%B3n_Internacional_para_a_Conservaci%C3%B3n_da_Natureza)]
Emilio López Pérez

**Emilio López Pérez**, coñecido como **Milucho**, nado o 31 de marzo de 1952 en Sindrán (Monforte de Lemos), é un político e sindicalista galego.

## Traxectoria 
Estudou no Seminario de Lugo e socioloxía na Universidade Complutense. Pola súa relación con Manuel María e Lois Diéguez entrou en contacto no nacionalismo galego, na súa etapa en Madrid participou na Agrupación Cultural Lóstrego, tamén participou no sindicalismo agrario nacionalista nas Comisións Labregas, chegando a ocupar a secretaria xeral. Foi deputado no Parlamento de Galicia co BNG (1993-2005) e foi delegado da consellería do Medio Rural na provincia de Lugo.

## Libros publicados 
### Ensaio 
* *A terra sabe a loita. Testemuño de rebeldía labrega*, 2012, Fundación Bautista Álvarez.

## Véxase tamén 
### Ligazóns externas 
* Ficha en galegos.info

* Emilio López Pérez, 'Milucho': "Un movemento de liberación sempre ten que perder o medo"
Manuel López Outeiral

**Manuel López Outeiral**, nado en Boiro o 27 de outubro de 1962, é un político e mestre galego.

## Traxectoria 
Licenciado en Filoloxía Xermánica pola Universidade de Santiago de Compostela e profesor de ensinanza secundaria por oposición dende 1990. Exerce como profesor de ensino secundario no IES Félix Muriel de Rianxo dende o ano 1990. No ámbito profesional cabe destacar que foi Director Xeral da empresa familiar PAQUITO S.L. (1995-2009) e fundador das sociedades ULTRAMARINE S.L. (2013) e IBERFOODS S.L. (2020), todas elas relacionadas coa importación, transformación e comercialización de produtos do mar.

No ámbito político e como membro do Partido Popular de Galicia, formou parte das listas ás eleccións xerais do ano 1989. Foi concelleiro na súa localidade natal dende 1987 ata 2007, sendo primeiro tenente de alcalde (1995-2003), así como concelleiro de Cultura e Interior en diferentes períodos, así como portavoz municipal na oposición dende decembro de 2003 ata setembro de 2005. No ano 1993 é elixido deputado no Parlamento de Galicia, cargo que renovaría en dúas eleccións máis ata 2005. Como deputado autonómico foi voceiro de Industria e Comercio, presidente da Comisión de Educación e Cultura, e membro de diversas comisións parlamentarias, entre elas a de Pesca e a Comisión Permanente, sempre polo Grupo Parlamentario Popular, sendo presidente do mesmo Manuel Fraga Iribarne.  

En canto á política municipal, amais de ser concelleiro durante 20 anos, foi presidente electo do Partido Popular (1992-2012) dimitindo en favor do Secretario Xeral Local, Juan José Dieste Ortigueira, alcalde de Boiro naquel momento.

## Vida persoal
Está casado e ten 3 fillos. É fillo de Francisco López Silva, industrial e anterior alcalde de Boiro.

## Véxase tamén 
### Bibliografía 
*
SRAM

**SRAM** é o acrónimo de *Static Random Access Memory* (Memoria Estática de Acceso Aleatorio), un tipo de memoria RAM (RAM estática) alternativa á DRAM (RAM dinámica).

A memoria SRAM é moi cara, polo que se adoita usar con máis frecuencia a memoria DRAM a cal é máis barata e máis pequena, pero tamén máis lenta, ademais necesita sinais periódicos de refresco para que non perda o seu contido. A SRAM pola súa parte non necesita ser refrescada. Ambas memorias son volátiles, é dicir, cando se corta a subministración de corrente, os datos almacenados perdense.

Debido ao alto custo de fabricación da SRAM e á súa alta velocidade, o seu uso máis común está na memoria caché dos ordenadores.

## Deseño 
"Acceso aleatorio" significa que a localización das posicións na memoria onde os datos serán lidos ou escritos, non segue ningunha orde. Cada bit nunha SRAM é almacenado en catro transistores que forman un biestable. Esta célula de almacenaxe ten dous estados estables, os cales se empregan para denotar 0 ou 1. Dous transistores adicionáis serven para controlar o acceso á célula de almacenaxe durante as operacións de lectura ou escritura.

Outra diferenza coa DRAM que contribúe a facer a SRAM máis rápida é que os chips comerciais aceptan tódolos bits de dirección á vez. O tamaño da SRAM con m liñas de dirección e n liñas de datos é 2m palabras, ou 2m*n bits.

## Operacións da SRAM 
Unha célula de SRAM ten tres estados distintos nos que pode estar: 
# **Repouso** (*standby*): cando non se realizan tarefas de acceso ao circuíto
# **Lectura** (*reading*): cando a información se solicita 
# **Escritura** (*writing*): cando se actualizan os contidos

## Tipos de memoria SRAM 
### Async SRAM 
É asíncrona, isto é, independente da frecuencia do reloxo e con tempos de acceso entre 20 e 12 nanosegundos. Podemos atopar este tipo de memoria na caché dos antigos i386, i486 e primeiros Pentium.

### Sync SRAM 
Tódalas sincronizacións inícianse polo tempo de subida/baixada do reloxo. A dirección, dato almacenado e outras sináis de control asócianse ás sinais do reloxo.

É a seguinte xeración, capaz de sincronizarse co procesador e cun tempo de acceso entre 12 e 8,5 nanosegundos. Moi empregada en sistemas con bus a 66&nbsp;MHz.

### Pipelined SRAM 
Sincronízase igualmente có procesador. Tarda en cargar os datos máis que a anterior, aínda que unha vez cargados, accede a eles con máis rapidez. Opera con tempos entre 8 e 4,5 nanosegundos.
84

## Acontecementos 
* Domiciano incrementa a paga das tropas nun terzo, asegurando a súa lealdade.
* Cambio da era *Jianchu* á era *Yuanhe* na dinastía chinesa de Han.

## Nacementos 
## Mortes 
## Outros 
* Historia ano a ano
85

## Acontecementos 
* Baekje invade territorios próximos a Silla na península coreana. A guerra continúa até o tratado de paz do 105.

## Nacementos 
*

## Mortes 
## Outros 
* Historia ano a ano
Kubuntu

miniatura|200px|Kubuntu904.PNG
**Kubuntu** é unha derivación oficial do sistema operativo Ubuntu, pero con KDE como contorno de escritorio.

Tal como se explica no sitio web de Kubuntu na wiki de Ubuntu: "*O proxecto Kubuntu quere ser para KDE o que Ubuntu é para GNOME: Un sistema operativo integrado con tódalas características de Ubuntu, pero baseado no entorno de escritorio KDE. As novas versións de Kubuntu saen de maneira regular e predecible; faise unha nova versión cada vez que sae unha actualización de KDE*".

Tódolos paquetes comparten os mesmos arquivos que Ubuntu.

Existen liveCD e CD de instalación para plataformas X86, PowerPC e AMD64. Tamén hai versións diarias dos CD.

## Historia 
Para poder centrarse en solucionar rapidamente os erros, conflitos de paquetes etc. decidiuse en Ubuntu eliminar certos paquetes do compoñente *main*, ben por non seren populares ben escollidos de forma arbitraria por gusto ou polas súas bases de apoio ao software libre.

Por tales motivos inicialmente KDE non contaba con máis soporte do que entregaban os mantedores de Debian nos seus repositorios, razón pola que a comunidade de KDE uniuse para distribuír a distro coñecida co nome de **Kubuntu**.

## Lanzamentos 
Cada lanzamento ten un nome en código composto por un adxectivo e o nome dun animal que comezan pola mesma letra e un número de versión baseado no ano e mes en que se remata (normalmente, cada seis meses):

## Véxase tamén 
### Ligazóns externas 
* Sitio web oficial de Kubuntu, en inglés.
* Guía do escritorio Kubuntu
* Páxina non oficial de Kubuntu en español
* Páxina de Kubuntu no wiki de Ubuntu
Xubuntu

miniatura|Xubuntu 6.06|280x280px
**Xubuntu** (IPA: ) é unha rama oficial derivada do sistema operativo de código aberto Ubuntu. Xubuntu emprega o contorno de escritorio Xfce, o cal está optimizado para ser máis lixeiro e rápido que outros contornos de escritorios (como GNOME ou KDE), conseguindo desta maneira facilitar a súa utilización nunha maior variedade de equipos.

A primeira versión final de Xubuntu (Xubuntu 6.06) foi lanzada con *Dapper Drake* (nome en clave de Ubuntu 6.06 LTS).

## Características principais fronte a Ubuntu 
* Emprega XFCE como escritorio en troques de GNOME, polo que o requisito de memoria RAM para executar a versión Live é inferior (128 MB).
* Emprega Gnome Office en troques de OpenOffice.org.
* Non dispón de tantas ferramentas gráficas como Ubuntu, aínda que se poden instalar.
* Non conta cun servizo ShipIt.p

## Historial de lanzamentos 
## Véxase tamén 
### Ligazóns externas 
*Wiki .
Edubuntu

**Edubuntu** é unha distribución de GNU/Linux baseada en Ubuntu deseñada para o seu emprego en ambientes escolares.

A primeira versión (5.10), foi lanzada o 13 de outubro de 2005, en paralelo con Ubuntu 5.10 e Kubuntu 5.10.

A súa lista de paquetes está máis orientada a tal fin, incorporando o servidor de Terminal, e aplicacións educativas como GCompris e a *KDE Edutainment Suite*.

Desenvolveuse en colaboración con docentes e técnicos de múltiples países. Construíuse sobre Ubuntu e incorpora unha arquitectura de cliente de LTSP, así como de usos educativos específicos, cun obxectivo á poboación entre os 6 e os 18 anos.

## Véxase tamén 
### Ligazóns externas 
* Sitio web oficial de Edubuntu, en inglés.
O Albor

**O Albor**, coñecido en castelán como **La Aurora, Organización Marxista (OM)**, fundado en 1974 como **Partido Obreiro Revolucionario de España** (**PORE**) e que se rexistrou en 1983 como **Partido Obreiro Revolucionario** (**POR**), é un partido comunista trosquista integrado en Izquierda Unida e internacionalmente adscrito durante anos á Unidade Internacional dos Traballadores (Cuarta Internacional). O POR tivo seccións locais en Cataluña, Madrid e Alacant. Os seus órganos de expresión foron *Sin Muro* e "La Aurora", en castelán, e ''L'Aurora'' en catalán. No seu 20º Congreso, celebrado no ano 2013, o POR mudou de novo de nome ao de "La Aurora, Organización Marxista" en castelán.
Skoll

Na mitoloxía nórdica, **Skoll** ou **Sköll** era un lobo que perseguía á deusa Sol a través dos ceos todos os días, co obxectivo de devorala.

Sköll ten un irmán, Hati, que perseguía ao deus Mani (a Lúa). Suponse que son fillos ou irmáns de Fenrir, e ao chegar o Ragnarok, tanto Skoll como Hati logran os seus obxectivos.
Shotta

**Ignacio González Rodríguez**, máis coñecido co nome de **Shotta** (Sevilla, 25 de xullo de 1984), é un MC español, irmán de ToteKing.

## Colaboracións
* Keyo *Di quien mueve* (2001)
* Triple XXX *Sobran palabras* (2002)
* Jesuly *Pa tu pescue* (2003)
* Flowklorikos *Zerdos y diamantes* (2003)
* Jefe de la M *Entra el dragón* (2003)
* Legendario *Tinta eskizofrenika* (2003)
* Keyo *Fuego abierto* (2003)
* Tote King *Musica para enfermos* (2004)
* Acción Sánchez *Terror en la ciudad vol.1* (2004)
* Triple XXX *Primera clase* (2004)
* Acción Sánchez *Creador series vol.1* (2004)
* Jesuly *Escorpion* (2004)
* Solo los solo *Todo el mundo lo sabe* (2005)
* El Tralla *Las calles hablan* (2006)
* Dj Lazer *Depresiones* (2006)
* Dekoh  *Mi teoría* (2006)  
* Gordo Master *Mi puerta* (2006)
* Quiroga *Historias de Q* (2006)
* SFDK *Original Rap University* (2006)
* Morodo *Felicidad* (2014)